สถานีสยาม

สถานีสยาม ( อังกฤษ:  Siam Station, รหัส CEN ) เป็นสถานีรถไฟลอยฟ้า ในเส้นทาง รถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส)  ซึ่งเป็นจุดเปลี่ยนเส้นทางระหว่างสายสุขุมวิท และสายสีลม ยกระดับเหนือ ถนนพระรามที่ 1  กรุงเทพมหานคร ใจกลางย่านการค้า สยามสแควร์

ที่ตั้ง
ถนนพระรามที่ 1 ระหว่าง สี่แยกปทุมวัน (จุดบรรจบถนนพระรามที่ 1 และ ถนนพญาไท) และ สามแยกเฉลิมเผ่า (จุดบรรจบถนนพระรามที่ 1 และ ถนนอังรีดูนังต์ หน้าศูนย์การค้า  สยามสแควร์,  สยามพารากอน และ  สยามเซนเตอร์ ในพื้นที่แขวงวังใหม่  เขตปทุมวันกรุงเทพมหานคร

รูปแบบของสถานี


เป็นสถานีแห่งเดียวในระบบรถไฟฟ้าบีทีเอส ที่เป็นแบบชานชาลาเกาะกลาง (Island Platform) และมีรถไฟฟ้าวิ่งอยู่ 2 ข้าง ซึ่งการก่อสร้างยุ่งยาก แต่มีประสิทธิภาพสูง เหมาะสำหรับการเปลี่ยนขบวนรถระหว่างสายสุขุมวิทและสายสีลม และเนื่องจากต้องรองรับผู้โดยสารมากเป็นพิเศษ จึงมีขนาดใหญ่กว่าขนาดสถานีมาตรฐาน กว้าง 21 เมตร ยาว 192 เมตร

<p style="margin-top:0.4em;margin-bottom:0.5em;line-height:19.1875px;text-indent:2.5em;color:rgb(0,0,0);font-family:sans-serif;text-align:justify;">ตัวสถานีมี 3 ชั้น ประกอบด้วยชั้นจำหน่ายตั๋ว, ชานชาลาชั้นล่างสำหรับขบวนรถมุ่งหน้าสถานีชิดลมและราชดำริ และชานชาลาชั้นบนสำหรับขบวนรถมุ่งหน้าสถานีราชเทวีและสนามกีฬาแห่งชาติ ซึ่งในปัจจุบันชั้นจำหน่ายตั๋วถูกแบ่งออกเป็น 2 ส่วน เพื่อให้ทางออกที่ 3 ไปยังห้างสยามพารากอน และทางออกที่ 4 ไปยังป้ายรถประจำทางหน้าโรงภาพยนตร์สยามสามารถเดินข้ามถนนถึงกันได้

<p style="margin-top:0.4em;margin-bottom:0.5em;line-height:19.1875px;text-indent:2.5em;color:rgb(0,0,0);font-family:sans-serif;text-align:justify;">และในอนาคต สถานีสยามจะเป็นสถานีนำร่องในการติดตั้งประตูกั้นชานชาลาแบบ Half Height Platform Screen Door ซึ่งมีกำหนดจะติดตั้งให้เสร็จภายในปี พ.ศ. 2556 อีกด้วย

<p style="margin-top:0.4em;margin-bottom:0.5em;line-height:19.1875px;text-indent:2.5em;color:rgb(0,0,0);font-family:sans-serif;text-align:justify;">

ทางเข้า-ออก
ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (Sky Walk) ได้แก่ <p style="text-indent:2.5em;">จุดรวมพลอยู่ที่ทางออก 5 หน้าทางเข้าสยามโอเชี่ยนเวิลด์ในสยามพารากอน และทางออก 3 บริเวณลานพาร์คพารากอน
 * 1 ป้ายรถประจำทางไปราชประสงค์ (บันไดเลื่อน), สยามเซ็นเตอร์ ชั้น 2 และชั้น 3 (สะพานเชื่อม)
 * 2 ป้ายรถประจำทางไปสี่แยกปทุมวัน, สยามสแควร์ ซอย 3 และซอย 4 (บันไดเลื่อน)
 * 3 พาร์คพารากอน (Parc Paragon), สยามพารากอน ชั้น M และ ชั้น G (สะพานเชื่อม)
 * 4 โรงภาพยนตร์สยาม, สยามสแควร์ซอย 5 และซอย 6, ธนาคารกรุงเทพ สาขาสยามสแควร์
 * 5 สยามพารากอน ชั้น M (สะพานเชื่อม), สยามโอเชี่ยนเวิลด์, วัดปทุมวนาราม, ป้ายรถประจำทางไปราชประสงค์
 * 6 สยามสแควร์ซอย 6, สามแยกเฉลิมเผ่า ถนนอังรีดูนังต์
 * Sky Walk สามแยกเฉลิมเผ่า-เซ็นทรัลเวิลด์-ราชประสงค์

<p style="text-indent:2.5em;">

สกายวอล์ก
สถานีสยาม มีทางเดินเชื่อมใต้รางรถไฟฟ้า หรือสกายวอล์ก (Sky Walk) ขนาดกว้าง 7.5 เมตร ยาว 513 เมตร เชื่อมต่อกับ ห้างเซ็นทรัลเวิลด์ ,  สี่แยกราชประสงค์  และ สถานีชิดลม  โดย บริษัท เซ็นทรัลพัฒนา จำกัด (มหาชน)  ได้ลงทุนประมาณ 260 ล้านบาท เพื่อสร้างทางเชื่อมต่อโครงการเซ็นทรัลเวิลด์กับรถไฟฟ้าทั้ง 2 สถานี  มีจุดเริ่มต้นจากสะพานลอยสามแยกเฉลิมเผ่า (ทางออกที่ 6 ของสถานีสยาม) เชื่อมต่อสยามพารากอน กับ ดิออฟฟิศเซส แอท เซ็นทรัลเวิลด์, เซ็นทรัลเวิลด์, เกษรพลาซ่า, โรงแรมแกรนด์ ไฮแอท เอราวัณ, เอราวัณ บางกอก, อาคารอัมรินทร์ พลาซ่า และอาคารมณียา เซ็นเตอร์ ทำให้ย่านการค้าบริเวณสถานีสยามเป็นพื้นที่ต่อเนื่องกันกับย่าน สี่แยกราชประสงค์  ซึ่งเป็นย่านการค้าที่สำคัญของกรุงเทพมหานครเช่นเดียวกันมากขึ้น

สถานที่สำคัญใกล้เคียง
<p style="margin-bottom:0.1em;">
 * สยามสแควร์
 * โรงภาพยนตร์ลิโด้
 * โรงภาพยนตร์สกาล่า
 * คณะเภสัชศาสตร์ ทันตแพทยศาสตร์ และ สัตวแพทยศาสตร์ จุฬาลงกรณ์มหาวิทยาลัย
 * วัดปทุมวนาราม
 * สำนักงานตำรวจแห่งชาติ
 * โรงพยาบาลตำรวจ
 * สยามเซ็นเตอร์
 * สยามดิสคัฟเวอรี่
 * สยามพารากอน
 * เซ็นทรัลเวิลด์
 * สยาม สแควร์ วัน
 * โรงแรมโนโวเทล สยามสแควร์
 * โรงแรมสยาม เคมพินสกิ กรุงเทพ
 * โรงแรมเซ็นทารา แกรนด์ แอท เซ็นทรัลเวิลด์

มาตรการเวลาเร่งด่วน
<span style="color:rgb(0,0,0);font-family:sans-serif;line-height:19.1875px;text-align:justify;text-indent:32px;">สถานีสยามมีมาตรการสำหรับเวลาเร่งด่วน ได้แก่เวลา 6.00-9.00 และ 17.00-22.00 ทางสถานีได้ประกาศข้อกำหนดให้ผู้โดยสารทุกคนจำเป็นต้องปฏิบัติตามเพื่ออำนวยความสะดวกให้แก่ผู้โดยสารในช่วงเวลาเร่งด่วนทั้งนี้อาศัยอำนาจตาม กฎกระทรวงกำหนดหลักเกณฑ์ว่าด้วยความปลอดภัยในชีวิต ร่างกายและทรัพย์สิน การรักษาความสงบเรียบร้อย ความสะอาดและความเป็นระเบียบเรียบร้อยภายในเขตระบบรถไฟฟ้า พ.ศ. ๒๕๔๗ ประกอบ พระราชบัญญัติ การรถไฟฟ้าขนส่งมวลชนแห่งประเทศไทย พ.ศ. ๒๕๔๓ มาตรา ๗๗ ผู้ใดฝ่าฝืนหรือไม่ปฏิบัติตามกฎกระทรวงซึ่งออกตามมาตรา ๖๒ ต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท หรือทั้งจำทั้งปรับ

มาตรการเมื่อมีกิจกรรมลานพาร์คพารากอน
<span style="color:rgb(0,0,0);font-family:sans-serif;line-height:19.1875px;text-align:justify;text-indent:32px;">เนื่องจากบริเวณชานชาลาที่ 1 (มุ่งหน้าไปแบริ่ง) สามารถมองลงไปยังลานพาร์คพารากอนได้ และที่บริเวณดังกล่าวมักจะมีการจัดกิจกรรมที่เกี่ยวข้องกับศิลปินและดาราอยู่บ่อยๆ ทำให้มีประชาชนบางส่วนเลือกที่จะไม่เข้าไปแออัดอยู่ในบริเวณดังกล่าว แต่เลือกที่จะเสียค่าโดยสารอัตราต่ำสุด (15 บาท) แล้วขึ้นไปยืนดูในบริเวณสถานี หรือบริเวณชานชาลาที่ 1 แทน แต่เนื่องจากเป็นเวลาที่อยู่ในระหว่างรถไฟฟ้าเปิดให้บริการ บีทีเอสซีจึงใช้วิธีการนำรั้วกั้นมากันบริเวณปลายชานชาลาของสถานี และจัดเจ้าหน้าที่ดูแลอยู่ในบริเวณดังกล่าว แต่ทั้งนี้ก็ยังคงเก็บค่าปรับเกินเวลา (คิดจากอัตราค่าโดยสารสูงสุดในขณะนั้น คือ 55 บาท) สำหรับผู้ที่อยู่ในสถานีนานเกิน 120 นาทีเหมือนผู้โดยสารปกติทั่วไป